text: 54. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.19646 της 14/15 Σεπτ. 1955 Περί καθορισμού πλασματικής τιμής λιανικής πωλήσεως των σιγαρέττων εξωτερικού προς υπολογισμόν του φόρου καταναλώσεως. Λαβόντες υπ’ όψιν τας διατάξεις της υπ’ αριθ. 1768/55 πράξεως του Υπουργικού Συμβουλίου «περί διαρρυθμίσεως των τιμών λιανικής πωλήσεως των σιγαρέττων και του επ’ αυτών φόρου καταναλώσεως, αποφασίζομεν: Καθορίζομεν την τιμήν λιανικής πωλήσεως των εκ του εξωτερικού εισαγομένων σιγαρέττων και καπνού πίπας, δια τον, κατά την παρ. 6 της υπ’ αριθ. 1768/1955 πράξεως του Υπουργικού Συμβουλίου, υπολογισμόν του ανήκοντος φόρου καταναλώσεως και μόνον προς τον σκοπόν τούτον, εις δραχ. 500 κατά χιλιόγραμμον. 